b"\n_START_ARTICLE_\nPequot\n_START_PARAGRAPH_\nPequot (Ostale varijante;Maquot, Nameaug, Nameauk, Pakaud, Paquatauog, Peacott, Peaquitt, Peaquod, Peaquot, Peacoate, Peacoat, Pecod, Pecoit, Pecott, Pecquod, Pecuott, Peequot, Pegod, Pekash, Pekoath, Pekoct, Pekot, Pek8atsaks, Pequana, Pequant, Pequat, Pequatit, Pequatoo, Pequatt, Pequeat, Pequente, Pequet, Pequetan, Pequett, Pequid, Pequim, Pequin, Pequit, Pequite,  Pequitoog,  Pequitt,  Pequoadt, Pequod, Pequoid, Pequoit, Pequoite, Pequote, Pequotoh, Pequott, Pequoyt, Pequt, Pequtt, Pequttoog, Pequut, Pequuttoog, Peqvwit, Peqwit, Pigwoot, Pyquan, Sickaname), pleme Algonquian Indijanaca sa obale okruga New London u Connecticutu, od Niantic Rivera pa do granice sa Rhode Islandom. Izvorno Pequoti su bili udru\xc5\xbeeni sa Mohegan Indijancima, \xc4\x8diji je vo\xc4\x91a u vrijeme prvog kontakta bio poglavica Sassacus. _NEWLINE_Sassacus je imao k\xc4\x87erku za koju je bio \xc5\xbeenjen Uncas, poglavica Mohegana, koji se pobunio protiv Sassacusa, nakon \xc4\x8dega su se Pequoti pokrenuli prema jugu, i zauzeli zemlju sve do Connecticut Rivera. Taj kraj su nastanjivali Indijanci Niantic, koji su prodorom Pequota ostali podijeljeni na dvije grupe, Zapadne i Isto\xc4\x8dne. Odvajanje Pequota od Mohegana i do cijepanja Niantica dolazi 1630.-tih godina. U dolini Connecticuta bilo je engleskih naseljenika, i pojava Pequota u tom kraju dovodi do brojnih trzavica, \xc5\xa1to je na koncu 1637. dovelo do rata poznatog kao 'Pequot War'. Kao uzrok povjesni\xc4\x8dari uzimaju ubojstvo engleskog trgovca Johna Oldhama, nakon \xc4\x8dega su Englezi pod vodstvom Johna Masona i Johna Underhilla napali na Pequote, na Pequot Riveru. Oko 500 Indijanaca je uni\xc5\xa1teno, ostali su se raspr\xc5\xa1ili. Tako je jedna grupa oti\xc5\xa1la na Long Island, druga bje\xc5\xbei u unutra\xc5\xa1njost, i tre\xc4\x87a pod vodstvom Sassacusa je zaustavljena blizu Fairfielda u Connecticutu, gdje su gotovo svi pobijeni ili zarobljeni. Zarobljeni Pequoti prodani su kao robovi kolonistima u Zapadnim Indijama (Karibi). Sassacus i nekoliko njegovih ratnika uspjeli su umaknuti no kasnije su pali u ruke Mohawk Indijanaca. Potomaka Pequota ima i danas, organizirani su u dva plemena -Mashantucket i Paucatuck.\n_START_SECTION_\nIme\n_START_PARAGRAPH_\nIme Pequot prema Trumbullu (1818) zna\xc4\x8di 'destroyers'.\n_START_SECTION_\nSela\n_START_PARAGRAPH_\nPequoti su imali 19 sela u Connecticutu i jedno u Rhode Islandu, viz.:_NEWLINE_Asupsuck, kod  Stoningtona; _NEWLINE_Aukumbumsk ili Awcumbuck, blizu  Gales Ferrya; _NEWLINE_Aushpook, na mjestu  Stoningtona; _NEWLINE_Cosattuck, vjerojatno blizu Stoningtona; _NEWLINE_Cuppanaugunnit, vjerojatno u New London County; _NEWLINE_Mangunckakuck, mo\xc5\xbeda na  Thames River blizu Mohegana; _NEWLINE_Maushantuxet, dana\xc5\xa1nji Ledyard; _NEWLINE_Mystic, blizu West Mystica na zapadnoj strani Mystic Rivera; _NEWLINE_Monhunganuck, blizu Beach Pond, dana\xc5\xa1nji Voluntown; _NEWLINE_Nameaug, blizu New Londona; _NEWLINE_Noank, na sada\xc5\xa1njem mjestu istoimenog grada; _NEWLINE_Oneco, na istoimenom mjestu u Sterlingu; _NEWLINE_Paupattokshick, na donjem toku Thames Rivera; _NEWLINE_Pawcatuck, vjerojatno na istoimenom mjestu u Washington County, R. I.; _NEWLINE_Pequotauk, blizu New Londona; _NEWLINE_Poquonock Poquonock, kod Popuonock Bridgea; _NEWLINE_Sauquonckackock, na zapadnojk strani Thames Rivera kod Mohegana; _NEWLINE_Shenecosset, blizu Midwaya u dana\xc5\xa1njem Grotonu; _NEWLINE_Tatuppequauog, na Thames Riveru blizu Mohegana; _NEWLINE_Weinshauks, blizu Grotona; _NEWLINE_Wequetequock, na isto\xc4\x8dnoj strani istoimene rijeke.\n_START_SECTION_\nKultura\n_START_PARAGRAPH_\nPequoti su kulturno pripadali plemenima Isto\xc4\x8dnih \xc5\xa1uma. Sjedioci, ratari i lovci.\n_START_SECTION_\nPopulacija\n_START_PARAGRAPH_\nPequoti su 1600. imali oko 2,200 du\xc5\xa1a. Nakon rata na izvornom teritoriju (1674.) bilo ih je 1,500; 140 (1762.); 40 (1832.); 66 (1910.), od \xc4\x8dega 49 u Connecticutu i 17 u Massachusettsu. -Prema popisu 1990. pleme Mashantucket  ima 320 du\xc5\xa1a da bi 2005 se popela na 785, ve\xc4\x87inom su to potomci Pequota koji su se u najnovije vrijeme nanovo po\xc4\x8deli okupljati pod svojim plemenskim imenom. Pleme \xc5\xbeivi od kockarnica, a Foxwoods Resort Casino je najve\xc4\x87a na svijetu. Pleme Paucatuck danas \xc5\xbeivi u okrugu New London u Connecticutu, na Pawcatuck (Eastern Pequot) Reservation."